ঘটনা বেশ আগের। সাড়ে চার টাকা মিনিট আমলের। হলে থাকি তখন। আমার রুম মেইন  বিল্ডিং-এ কিন্তু সারাদিন পড়ে থাকি নিউ বিল্ডিং আর অনার্স বিল্ডিং-এর দুই বন্ধুর রুমে। এদের মধ্যে একজন তখন চাকরিজীবি, সে সারাদিন চাকরি করে, আর আরেকজন ফার্স্ট ইয়ার থেকে ভালবাসার টানে ঘর ছেড়ে হলে, তাই রাতদিন টিউশনি করে বেড়ায়। চাকরিজীবি অফিস থেকে ফিরে আমার একটু খবর নেয়, না নিয়ে কোন উপায় নাই যেহেতু আমি তার বিছানায় গড়াগড়িরত। তারপর তিনি যথাসম্ভব মাঞ্জা মেরে প্রেম করতে বেড়িয়ে যান। টিউশনিওলা হলের গেইট বন্ধ হবার আগে ফিরেন না। ৯.৩০টার সময় গেইট বন্ধ হবার পর তারা দুইজন সারাদিনের খাটাখাটনিতে বিধ্বস্ত হয়ে ফিরে আসে। আমরা  একসাথে ডাইনিং-এ গিয়ে কিছু একটা খাই। তারপর কয়েকঘন্টার আড্ডা শেষে ঘুম। শুনে মনে হইতেছে আমার জীবনে এমন মধুর সময় আর আসেনাই। সেটা ঠিকনা, ঐ সময়টায় জীবনের একটা ভয়াবহ সময় কাটাচ্ছিলাম। সবথেকে ঝামেলার সময়ের ড়্যাংকিং যদি করি তাহলে